״له 40 شوێن نمایشم بۆ 500 پارچه پۆشاك كردووه״
ئاژانس – شیروان محهمهد ئهمین
«ماوهی ساڵێكه خهریكی نمایشكردنی پۆشاكم، به شێوهی گرێبهست لهگهڵ خاوهن مۆڵ و پێشانگەكان به پێی جۆر و چهندێتیی نرخ دیاری دهكهم، له ڕابردوودا له نزیكهی 40 شوێن نمایشم بۆ 500 پارچه پۆشاك كردووه«، ئهمه وتهى شێنێ هۆشیار، دهرچووی پهیمانگای هونهرهجوانهكان بهشی وێنهكێشانه و ماوهیهكه كارى نمایشى جلوبهرگ دهكات.
ساڵانه لهگهڵ نزیكبوونهوه له ههر وهرزێك له لایهن ئهستێره نمایشكارهكانهوه ئامادهكارییهكانی نوێترین مۆدێل و ڕهنگهكانی پۆشاك دهست پێ دهكات، كچان نمایش بۆ جۆرهكانی پۆشاك و پێڵاو و تهواوی پێویستییهكانی جوانكاریی هاوڕهگهزهكانیان دهكهن.
شێنێ، 23 ساڵ بۆ «ئاژانس» وتى: «له وڵاتی ئێمهدا نمایشی پۆشاك زۆر نامۆیه و له چهند ساڵی داهاتوودا ئاسایی دهبێتهوه، به شێوازی ڤیدیۆ و فۆتۆ فاشیۆنێك دهكهم لهگهڵ كولتووری خۆم و خهڵكی وڵاتهكهمدا بگونجێت، لهناو خێزانهكهمدا هیچ ڕێگرییهك نییه و پشتگیریم لێ دهكرێت، بهڵام بهر لۆمهی كۆمهڵگا دهكهوم، ئهوهش پشتگوێی دهخهم».
نمایشكارهكانی پۆشاك زۆرینهیان سهربهخۆ بهبێ درووستكردنی گرووپ و كاری ڕێكخراوهیی كار دهكهن، ئهگهر ههیه له ساڵانى داهاتوودا كارى نمایشى جلوبهرگ ببێته پیشه و كهسانێك بۆ دهستكهوتنى بژێویى ژیانیان هاوشێوهى مۆدێله جیهانییهكان ئهو كاره بكهن.
ناسح عهلی خهیات، فۆتۆگرافهر بۆ «ئاژانس» وتى: «له كوردستان زیاتر له 100 ئافرهت كاری نمایشكردنی پۆشاك دهكهن، كه لهو ڕێژهیه نزیكهی 20 كهسیان خهڵكی ههرێمن و ئهوانی تر خهڵكی كوردستانی باكوور و ڕۆژههڵات و ڕۆژئاوان، كه خۆم وێنهم بۆ زیاتر له 50 كهسیان گرتووه.»
وتیشی: «ئێمه نمایشكارێكی بهناوبانگمان له ههولێر بۆ سلێمانی هێنا، به دوو ههزار دۆلار ڕێك كهوتین بۆ وێنهگرتنی به سێ جۆر پۆشاكهوه، هونهرمهندیش ههیه به چوار ههزار دۆلار یهك نمایشی بۆ پۆشاك كردووه، ههروهها خانمێك كه نمایشكارێكی بهناوبانگه جار ههبووه دوو ههزار دۆلاری وهرگرتووه، بۆ یهكێك له مۆدێله نوێكانی پۆشاك، خهڵكێكیش ههیه بۆ ئهوهی بناسرێت 100 دۆلاری وهرگرتووه.«
چالاكوانێكی ڕێكخراوهكانی ئافرهتان پێی وایه دهبێت نمایشی پۆشاك لایهنه دهروونییهكان لهبهرچاو بگرێت و دوور بێت له ورووژاندنی ههستی سێكسی لای ڕهگهزی بهرامبهر، ئهمهش به مهبهستی گهڕانهوهی كهسایهتییه بۆ خودی ژنان نهك بۆ ههڵكشانی بازاڕ.
بههار مونزیر، چالاكوانی مهدهنیی ژنان، به «ئاژانس»ى ڕاگهیاند: «عادات و كولتووری كوردهواری دهبێت لهگهڵ گۆڕانكارییه جیهانییهكان و گۆڕانكاریی ناو كۆمهڵگه گۆڕانكاری بهسهردا بێت، له ههر شوێنێكی دونیادا كه سیستمی بازاڕ بههێز بێت ڕیكلامكردنی ژنان دهبێته باو، ههر بۆیه جلوبهرگ و خۆنواندنی ژنانیش له ههمان چوارچێوهدایه، ئهوهی له كوردستانیش لهسهر مۆدێردنه دهكرێت، جۆرێكه له بازاڕ و ساغكردنهوهی كاڵا.»
وتیشی: «نمایشی پۆشاك ئهگهر بۆ نیشاندانی جوانی بێت له هونهری پۆشاكدرووستكردندا، كارێكی شیاو و درووسته، بهڵام ئهگهر بۆ دهرخستنی جهستهی كچان بێت ناكۆكم، بۆیه نمایشكردنی پۆشاك لهناو شوێنێكی گشتیدا جیاوازه و دووره له ورووژاندنی سێكسی و جۆرێكه له نیشاندانی هونهری دهست لهسهر بنهمای بڕین و دوورین و كاری خهیاتی، له جهسته و باڵایهكی جواندا، بهڵام نمایشی تایبهت به مۆڵ و پێشانگەكانی جلوبهرگ، بۆ بهكاڵاكردنی ژنه لهژێر سایهی پیاوسالاریدا، لهپێناو سهرمایهداری تایبهت به خاوهن كۆمپانیاكان، كه گرنگه ژن خۆی بێت نهك ئهوهی كه جهستهیهك بێت بۆ نیشاندانی لهناو كۆمهڵگادا».
له كوردستان پۆشاكی تایبهت به باڵاپۆشی ئیسلامییش نمایش دهكرێت، كه به ههمان شێوه ئهوانیش ئامانجیان ساغكردنهوهی كاڵاكان و ناساندنیانه به خهڵك .
بێریڤان ئهنوهر، خاوهنی كۆمهڵگهی گوڵی ئارێزه بۆ پۆشاكی تایبهت به باڵاپۆش له سلێمانى، بۆ «ئاژانس» وتى: «له ساڵی ڕابردوو پێش مانگی ڕهمهزان كاری نمایشكردنی پۆشاكمان كرد، له ڕێگهی تۆڕه كۆمهڵایهتییهكانی خۆمانهوه ئاگاداریمان بڵاو كردهوه و زیاتر له 50 كهس بهشێوهی خۆبهخش هاتن، مهرجی ئێمهش ئهوه بوو مهرجهكانی باڵاپۆشیی تێدابێت، ئهو پۆشاكهی لهبهری دهكات به ئهندازهی خۆی بێت».
وتیشی: «نمایشكردنی یهك وێنهی نوێ له پۆشاكی باڵاپۆشان لهنێو تۆڕهكۆمهڵایهتییهكان كاریگهریی زۆری لهسهر جووڵهی بازاڕ ههیه، بۆیه له ههموو وهرزێكی نوێدا نمایش بۆ پۆشاك و جوانكارییهكانی خانمان دهكهین، كه بۆ ماوهی ڕۆژێك بڕی 100 ههزار دینار بۆ وێنهگرتنی 25 وێنه دهدهین به نمایشكار، ئهم كهسانهش لایان ئاساییه وێنهكانیان له سهرجهم تۆڕهكۆمهڵایهتییهكان و كهناڵهكانی ڕاگهیاندن بڵاو بكهینهوه، لای ئێمهش ئاساییه نمایش بۆ جۆرهكانی تری پۆشاك بكهن».